Lasztonya Község Önkormányzata Képviselőtestületének

6/2015.(IV.24.) önkormányzati rendelete

a települési köztisztaságról és a helyi környezetvédelemről

Lasztonya Község Önkormányzata Képviselőtestülete (továbbiakban: Képviselőtestület) a környezet védelmének általános szabályairól szóló 1995. évi LIII. törvény 46. § (1) bekezdés c) pontjában, 48. § (3) bekezdésében és (4) bekezdés b) pontjában és 36.§-ában kapott felhatalmazás alapján, az Alaptörvény 32. cikk(1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13.§(1) bekezdésében meghatározott feladatkörében eljárva a következő rendeletet alkotja:

Általános rendelkezések

A rendelet célja

1.§ A rendelet célja Lasztonya község közigazgatási területén a környezetvédelmi intézkedések hatékonyságának növelése, így többek között a település környezetvédelmi, vízminőség-védelmi, levegőtisztaság-védelmi, termőtalaj-védelmi, zaj- és rezgésvédelmi, tájvédelmi elemeinek meghatározása, a környezet elemeinek és folyamatainak védelme, az ember és környezete harmonikus kapcsolatának kialakítása, a fenntartható fejlődés környezeti feltételeinek biztosítása.

A rendelet hatálya

2.§ (1) A rendelet területi hatálya kiterjed Lasztonyaközség [továbbiakban: község] közigazgatási területére.

(2) A rendelet személyi hatálya vonatkozik a község területén lakó és tartózkodó természetes személyekre, valamint a községben székhellyel, telephellyel, vagy ingatlannal rendelkező jogi személyekre, jogi személyiséggel nem rendelkező szervezetekre és a községben ideiglenesen munkát végző, illetve bármilyen tevékenységet folytató szervezetekre.

A csapadék- és szennyvíz elvezetése

3.§ (1) A fejezet rendelkezéseinek célja, hogy az emberi egészség és az emberi környezet megóvása érdekében megállapítsa csapadék- és szennyvízelvezető árkokra/csatornákra, és az ezekbe jutatott szennyvízre vagy csapadékra vonatkozó legfontosabb szabályokat.

(2) A község közigazgatási területén meg kell akadályozni mindenfajta káros hatású anyag vagy hulladék talajba, csapadékcsatornákba való bejutását, beszivárgását.

(3) A csapadékcsatornák kialakult állapotát megváltoztatni csak a környezetvédelmi előírások betartásával szabad.

(4) A község közigazgatási területén,

a) közterületen gépjárművet és munkagépet mosni tilos

b) magánterületen tilos a gépjárművek, munkagépek mosásának olyan módja, mely

 közvetlenül a csapadékvíz-elvezető csatornát, a közterületet szennyezi.

4.§ (1) Lasztonyaközség közigazgatási határán belül lévő ingatlanokon kizárólag zárt, szivárgásmentes tárolóban lehet növény védőszert tárolni.

(2) Műtrágyát - az egyéni felhasználók alkalmi készleteit kivéve csak zárt, szivárgásmentes tároló- helyiségben lehet tárolni.

(3) Olajtárolót lehetőleg pincében kell elhelyezni. Talajban csak vízzáró, védő betonmedencében, az engedélyező hatóság engedélyével lehet elhelyezni.

5.§ (1) A csapadékvízgyűjtő árokban a víz elfolyását gátolni tilos.

(2) Ha a csapadékvíz akadálytalan lefolyását az árokba került szemét vagy hordalék akadályozza, az

 árok kitisztítását – a víz akadálytalan lefolyása érdekében – az érintett közterület melletti ingatlan

 tulajdonosa (használója) köteles elvégezni.

(3)A csapadékvíz elvezető árkok partjain lévő növényzetet a terület tulajdonosa (használója) köteles

rendszeresen kaszálni és gondoskodni a terület tisztántartásáról.

(4) A területrendezési munkák során a felszíni vizek és a felszín alatti vizek minőségét veszélyeztető

 anyagok felhasználása tilos.

(5) Ásott és fúrt kút létesítése csak létesítési engedély alapján lehetséges.

(6) Tilos ásott vagy fúrt kutakba szennyvizet, veszélyes, mérgező hulladékot juttatni, kutakat

 engedély nélkül betemetni.

(7) 30 méternél nem mélyebb, használaton kívüli kutat a víznyerés végleges megszüntetésétől

 számított 60 napon belül – a szükséges engedélyek beszerzése után – az ingatlan tulajdonosa köteles

 megszüntetni.

6.§ (1) Szennyvizet a meglévő szennyvízhálózatba, vagy engedélyezett házi tisztítóműbe kell elvezetni. Szennyvízcsatorna hiányában – annak elkészültéig – előírásoknak megfelelően létesített, közműpótló egyedi zárt szennyvíztározóba kell vezetni a szennyvizet. Egyedi zárt rendszerű szennyvíztározó építésénél, a tulajdonosnak igazolni kell annak vízzáróságát.

(2) A szennyvíztároló folyamatos ürítéséről az ingatlan tulajdonosa (használója) köteles igazolható

 módon gondoskodni.

(3) A szennyvíz elszállítását, illetve az elszállítást igazoló számlákat az elsőfokú környezetvédelmi

hatóság ellenőrizheti.

(4) Tilos a szennyvizet felszíni vizekbe, felhagyott kutakba, talajvízbe, csapadékcsatornába vezetni, elhelyezni.

(5) A települési folyékony hulladék (szippantott kommunális szennyvíz) gyűjtését és szállítását a szakvállalatok, valamint más szervek és erre szóló engedéllyel rendelkező magánszemélyek végezhetik, a vonatkozó jogszabályi előírások betartásával.

**Talajvédelem**

7.§ (1) A fejezet rendelkezéseinek célja, hogy az emberi egészség és az emberi környezet megóvása érdekében megállapítsa a káros talajszennyezés megelőzésére, csökkentésére, illetőleg megszüntetésére vonatkozó legfontosabb szabályokat.

(2) Tilos a termőtalaj kitermelése, elszállítása, szennyezése, termőképességének rontása, idegen

 anyaggal való feltöltése.

(3) A hatósági engedéllyel létesített épületek, építmények által elfoglalt területeken az engedélyben

 leírtak szerint kell eljárni.

(4) Földalatti nyomvonalas létesítmények (közművek) építése után az eredeti állapotnak megfelelően,

 a talaj rétegeződésének figyelembevételével a terület használójának kell a helyreállítást elvégezni.

(5) Minden ingatlantulajdonos köteles megóvni a saját területén található termőtalajt a víz, szél

 okozta lepusztulástól úgy, hogy az a szomszédos ingatlanokat ne veszélyeztesse.

(6) Tilos a termőtalaj rongálása, gépjárművekkel való indokolatlan igénybevétele (pl.: terep-ralizás,

krosszmotorozás) illetve a talaj lepusztulását védő növényzet megbontása, elpusztítása.

 (7) Amennyiben a végzett tevékenység elkerülhetetlenül a talaj károsodásával jár, a tevékenységet

 folytató köteles az eredeti állapotot haladéktalanul visszaállítani.

A levegő tisztaságának védelme

8.§ (1) A fejezet rendelkezéseinek célja, hogy az emberi egészség és az emberi környezet megóvása érdekében megállapítsa a káros légszennyezés megelőzésére, csökkentésére, illetőleg megszüntetésére vonatkozó legfontosabb szabályokat.

(2) A község közigazgatási területén tilos a védett területre meghatározott kibocsátási határértéket meghaladó légszennyezéssel járó tevékenység végzése.

(3) Háztartási hulladékok nyílt téri, illetőleg háztartási tüzelőberendezésben történő égetése tilos.

(4) A háztartásban, kis mennyiségben keletkező papírhulladék, veszélyesnek nem minősülő fahulladék háztartási tüzelőberendezésben történő égetése külön engedély nélkül végezhető.

(5) Engedély nélküli nyílt téri égetésnek minősül, ha a hulladék – elemi kár kivételével – bármilyen

 okból eredően kigyullad.

(6) A levegőtisztaság védelme érdekében mindenféle anyag szállítása, tárolása, kezelése, feldolgozása

 csak úgy végezhető belterületen, hogy az ne legyen káros (por, bűz) hatással a környezetére.

(7) Káros légszennyezést okoz az a természetes és jogi személy (továbbiakban: légszennyező), aki

 az általa folytatott tevékenység vagy az általa üzemeltetett gép, gépi berendezés, gépjármű

 működése során a légszennyező anyagokra vonatkozó, számára megállapított kibocsátási értékeket

 (emisszió) túllépi.

**Avar és kerti hulladék égetése**

9.§ (1) Az avar és kerti hulladékokat (növényi maradványokat) elsősorban komposztálással kell kezelni. Égetéssel azon anyagok semmisíthetők meg, melyek komposztálásra, újrafelhasználásra alkalmatlanok, illetve ha a komposztálásra nincs mód vagy lehetőség.

(2) Az égetés során a helyben (telken belül, illetve azt határoló közterületen) keletkezett avar és kerti

hulladék semmisíthető meg. Az égés folyamatának gyorsítására légszennyező vagy bűzös

segédanyag nem alkalmazható.

(3) Az avar és kerti hulladék égetése között más egyéb hulladék égetése tilos.

(4) Az égetést csak szélcsendes időben, és kellően száraz avar és kerti hulladék esetén szabad végezni.

(5) Az égetést telken belül kell végrehajtani, közterületet e célra igénybe venni tilos. (Kivétel: közparkokban a parkfenntartással megbízott, a helyben keletkezett avart és kerti hulladékot - amennyiben az növény egészségügyi okokból szükséges - kellő őrizet mellett elégetheti).

(6) Az égetés helyének és idejének megválasztásával a szomszédokra és a környezetre figyelemmel

 kell lenni. Az égetés során az általános tűzvédelmi szabályokat be kell tartani és az égetés

 befejeztével a parazsat el kell oltani.

(7) A tűz őrzéséről és veszély esetén annak eloltásáról a tűz gyújtója köteles gondoskodni.

(8) A helyszínen olyan eszközöket és felszereléseket (vízzel telt vödör, kerti slag, lapát stb.) kell

 készenlétben tartani, amelyekkel a tűz terjedése megakadályozható. Az égetés befejeztével a tüzet el

 kell oltani, a parázslást meg kell szüntetni.

10.§ (1) A lakosság egészségének és a környezet tisztaságának védelme érdekében az avar és kerti hulladék égetése minden héten csütörtökön 8.00 és 20.00 óra között megengedett.

(2) Vasárnap és ünnepnapokon, valamint az (1) bekezdésben megjelölt időpontokon kívül avart és kerti hulladékot égetni tilos.

(3) A 10.§ (1) bekezdésében megjelölt időszakban sem végezhető égetés, amennyiben az a tűzoltóság, a földművelésügyi/erdészeti hatóságok tűzvédelmi okok miatt tiltják.

A háztartási-fűtési tevékenységgel okozott légszennyezésre vonatkozó szabályok

11.§ (1) A 140 kW összteljesítmény alatti egyedi fűtéssel rendelkező lakóházakban megfelelően karbantartott tüzelőberendezésekben csak az arra a berendezésre engedélyezett tüzelőanyagot szabad égetni.

(2) A tüzelőberendezésben egészségre káros égésterméket kibocsátó anyagot, ipari hulladékot, műanyagot, gumit, különösen veszélyes hulladékot illetve háztartási hulladékot égetni tilos.

Bűzös anyagok kezelésére és a porképződés megelőzésére vonatkozó szabályok

12.§ (1) Bűzös anyagot – kivétel a (2) bekezdés – csak légmentesen záró tartályban szabad szállítani és tárolni.

(2) Trágyát tárolni és szállítani belterületen – a talajszennyezés és a kellemetlen bűzhatás megelőzése érdekében – csak erre a célra, az előírásoknak megfelelően, szivárgásmentesen megépített trágyatárolóban és lefedett állapotban szabad.

(3)Könnyen kiporzó és lesodródó anyagokat csak zárt ragszelvényű vagy ponyvával ellátott gépjárművön szabad szállítani.

(4) Építési munkák során tárolt, valamint az úttest felbontásánál keletkező törmeléket és kiporzó anyagot, a porképződés megakadályozására nedvesíteni kell.

Allergén növények elleni védekezési szabályok

13.§ (1) Lasztonyaközigazgatási határán belül az egyes ingatlanterületek gyom, és allergiát okozó növényektől (pl.: parlagfű, üröm, útifű) való mentesítése, ezeknek a növényeknek terjedése illetve virágzásuk megakadályozása a tulajdonos, illetve a használó kötelessége.

(2) Allergiát okozó növények telepítése tilos.

(3) Kötelező az ingatlanok folyamatos kaszálása, gyomtalanítása, az allergén lágyszárú gyomnövények eltávolítása.

(4) A parlagfű irtásáról folyamatosan, de legkésőbb a virágzás előtt – az időjárástól függő gyakorisággal – kell gondoskodni.

**Záró rendelkezés**

14.§ E rendelet 2015. április 27. napján lép hatályba.

 Andrasekné Cser Mária Dr. Ratkovics Ágnes

 polgármester jegyző